text: Beruset englænder sat af fly i Billund
  16 december 2013 kl. 14.45
  En stærkt beruset englænder forhindrede søndag eftermiddag et fly i at komme i luften i Billund Lufthavn. Personalet ønskede manden afhentet af politiet.
  Den engelske statsborger var så beruset, at flypersonalet ikke kunne styre ham, da ruteflyet til Manchester skulle lette kl. 14.20. Flyet holdt på startbanen, men returnerede til platformen foran terminalen.
  Her havde lufthavnen tilkaldt politiet, som anholdt den urolige englænder ? og anbragte ham i detentionen i Vejle.
  Vagtchefen hos Sydøstjyllands Politi tør ? ifølge Vejle Amts Folkeblad ? ikke gætte på bødestørrelsen. Men det bliver uden tvivl en dyr brandert.
  Foruden en bøde for at overtræde luftfartens sikkerhedsregulativer får han også et erstatningskrav fra flyselskabet for de ekstra udgifter, han har påført dem.
  Artiklen i Vejle Amts Folkeblad
  